cyanic-selkie/wikianc huggingface dataset:
Kjøl
Utforming
Tidligere ble kjølen på båter og skip av tre lagd av ett stykke, selv om den på skip kunne være svært stor, 50 – 80 cm høy og 20 – 40 cm tykk. Idag settes trekjøler gjerne sammen av to eller flere stykker oppå hverandre, også på mindre båter. Ikke minst gjelder dette fjær-kjøler (se nedenfor). På lengden har det lenge vært brukt å skjøte sammen flere lengder.
I en robåt er kjølen ofte spinkel, gjerne kun 10–12 cm høy, og ned til 1,5 cm tykk på det tynneste nederst, dette for å spare vekt.
På hver side av kjølen festes bunnbord, kjølbord, kjølrenne og/eller halser. På robåter festes dette bordet (og flere andre videre oppover i skroget) før tverrstiverne, banda, settes inn i båten.
Kjølen i en robåt kan ha forskjellig form: Stokk-kjølen er nesten bare en planke, smalest nede, der første bord er spikret eller skrudd på. Gata-kjølen har et gatt, en renne, hogd ned midt i oversiden, slik at man kan sette fast bordene med saum, der roen kan settes på i gattet. Spunnings-kjølen har innhogd en renne nesten helt øverst på hver side som det første bordet passer inn i, og kan skrues eller spikres fast her; dette gir en ekstra sterk forbindelse mellom bord og kjøl, men krever en nokså tykk, og derfor nokså tung, kjøl. Spunningskjøl er brukt mye på Agder, og brukes også på enkelte Nordlandsbåter for å tåle slag underfra.
På fjærkjølen er det to "vinger" som stikker nesten vannrett ut til hver sin side øverst. Hver av disse to – nokså tynne – «vingene», kalles en fjær, samme ord og betydning som fjær på et pløyd panélbord (se pløyde bord). Til fjærene saumes (klinkes) bunnbordene i båten fast.
På en del eldre robåter var fjærene svært brede, gjerne 10-12 cm hver. Sammen med selve kjølen, kunne altså fjærkjølen på det bredeste bli opptil 30 cm bred, og utgjøre en ikke ubetydelig del av båtbunnen. Idag er de fleste fjærkjøler kun 10-12 cm brede i alt.
Det er særlig båter på Vestlandet (Sørvestlandet, Midt-Vestlandet, Nordvestlandet) som bygges med fjærkjøl (f. eks. båttypene Hardangerbåt, oselver, Masfjordsbåt, Sognebåt, Sunnfjordsbåt, Nordfjordsbåt, Nordmørsbåt).
På seilfartøy lages kjølen ekstra dyp for å motvirke avdrift som skyldes vindens sidepress på båt og rigg. Som oftest blir en slik fast, dyp seilkjøl også utstyrt med et stort, tungt stykke jern eller bly nederst, slik at også fartøyets stabilitet øker.
På joller kan kjølen være laget som senkekjøl. På metallskrog lages kjølen av bjelker, stenger eller plater av det aktuelle metallet.
På offshore plattformer brukes også horisontale kjøler som står ut fra sidene for å begrense rulling.
Dempning
Dempningen blir større dess større bevegelsene er. Oftest beskrives dempning som proporsjonal med bevegelsen, men siden kjølen som er et lite og dermed dragdominert element knyttet til en storvolumkonstruksjon, viser det seg at dempningen ofte best kan beskrives som en kvadratisk dempning. Det er trolig på grunn av virveldannelsen omkring kjølen.
Det er gjort mange studier for å redusere rullingen, og mange detaljutforminger av kjøler er testet i laboratorier.
Nordåni kraftverk
Nordåni kraftverk er et småkraftverk på Jordalsbø i Bygland. Det åpnet 30. mai 2006.
Kraftverket utnytter et fall i Nordåne på 175 meter, og vannet går i en rørgate på 1700–1800 meter. Det har ikke noe magasin, men utnytter vannet i perioder med regn.
Det eies av fem lokale grunneiere og kostet 8 millioner å bygge.
Med full kapasitet er effekten 1,2 MW. Årsproduksjon er 4,5 GWh.
Randa Abdel-Fattah
Randa Abdel-Fattah er en australskfødt forfatter av en omtalt bok, Ser hodet mitt stort ut med denne?. Randa Abdel-Fattah er journalist, og hun ble født i 1980 av palestinske og egyptiske foreldre.
Rebecca Soni
Rebecca Soni (født 18. mars 1987) er en amerikansk svømmer av ungarsk opprinnelse. Foreldrene emigrerte fra Cluj-Napoca i 1980-årene, og hun ble født i USA.
Under Sommer-OL 2008 i Beijing tok Soni gull og satte samtidig ny verdensrekord på 200 meter bryst, foran australske Leisel Jones og norske Sara Nordenstam.
Under Sommer-OL 2012 i London ble hun olympisk mester på 200 meter bryst, hvor hun satte verdensrekord i finalen med tiden 2:19.59. I semifinalen hadde hun satt verdensrekord med 2:20.00.
Francis Buchholz
Francis Buchholz (født 19. februar 1954 i Hannover, Tyskland) er en tysk musiker, mest kjent som bassist i hard rock-bandet Scorpions 1974-1992.
Karriere
Buchholz var medlem av Scorpions fra og med utgivelsen Fly to the Rainbow (1974) til og med Crazy World (1992). Han spilte opprinnelig i Dawn Road sammen med Ulrich Roth da Michael Schenker forlot Scorpions. Scorpions-gitaristen Rudolf Schenker ble med i Dawn Road, etter hvert også Scorpions-vokalisten Klaus Meine. De valgte å bruke Scorpions-navnet som var mer kjent og dessuten hadde utgivelsen Lonesome Crow (1972) på merittlista.
Uli Jon Roth (Ulrich Roth) tok Buchholz med i Uli Jon Roth's Sky Band på turne i Europa og USA i 2006.
I 2008 var Buchholz med på Dream And Deliver med Dreamtide, som var ledet av Helge Engelke, gitarist også i Fair Warning.
Fra 2012, har Buchholz vært med på turneer og spilt inn album med Michael Schenker's Temple of Rock.
SCUMM
Script Creation Utility for Maniac Mansion (SCUMM) er et scriptspråk utviklet av LucasArts (da det het Lucasfilm Games) for å forenkle utviklingen av eventyrspillet Maniac Mansion.
Historie
Den originale versjonen ble laget av Aric Wilmunder og Ron Gilbert i 1987. Aric Wilmunder og flere andre laget senere nyere versjoner av motoren hvor den ble oppdatert og forbedret på de fleste områder.
SCUMM ble derfor brukt i flere eventyrspill fra LucasArts. Det er 10 kjente versjoner av motoren: versjon 0 (den originale Commodore 64-versjonen av Maniac Mansion), versjon 1, versjon 1.5 (NES-versjonen av Maniac Mansion) og versjon 2 til 8. LucasArts skrinla SCUMM i 1998 da de gikk over til GrimE for Grim Fandango.
Design
De fleste spillene laget med SCUMM har et verb-basert grensesnitt. Personen spilleren kontrollerer kan plukke opp objekter i spillverdenen og så bruke verbene på disse objektene og andre ting spilleren kommer over. Antall verb ble redusert fra et stort antall i de tidligere spillene til bare se, bruke (som er kontekstsensitiv og kan brukes til forskjellige ting som dra, skubbe, ta opp, osv) og prate.
Dagon
Dagon er en slekt av sommerfugler som tilhører gruppen rutevinger (Melitaeini) i den artsrike familien flikvinger (Nymphalidae). De er stort sett ganske små, brun- eller gulaktige sommerfugler, ofte med mørkt nettmønster på vingene.
SCUMM
Design
Problemene spilleren kommer over løses generelt ved å bruke det riktige verbet på rett objekt. «Bruk kakeskjærer med gummitre», for eksempel. Et nevneverdig unntak er Loom hvor spilleren kontrollerer objekter i spillverdenen med forskjellige rekkefølger av noter som spilles ved hjelp av en stav.
Dagon
Utseende
Små, brune sommerfugler, vingene med lyse bånd og flekker.
SCUMM
Design
Prateverbet starter dialogdrevne sekvenser hvor spilleren kan velge mellom forskjellige replikker han/hun kan si hvorpå personen som det prates til gir et førdefinert svar.
Dagon
Levevis
Rutevingene er ikke spesielt sterke flygere, og de fleste artene er nokså stedbundne med små, lokale kolonier. Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr.
SCUMM
Versjoner
Notis: iMUSE ble implementert i SCUMM i denne versjonen. Det ble også laget en annen gren av motoren da Ron Gilbert lisensierte den for spillene som ble laget av hans selskap, Humongous Entertainment. Dette SCUMM-systemet ble oppdatert separat til versjon 11.
Dagon
Utbredelse
Slekten er utbredt i den Neotropiske økosonen, langs Andesfjellene.
SCUMM
Idag
ScummVM er en gratis, SDL-basert SCUMM-klient. Kildekoden er åpen og skrevet i C++. Den gjør at mange spill laget med SCUMM kan spilles på dagens PC-er og på mange andre plattformer som de originalt ikke ble laget for, slik som Linux, PalmOS, PocketPC, Dreamcast, Xbox, PlayStation 2, PlayStation Portable og Nintendo DS
UFC 51
UFC 51: Super Saturday var et MMA-arrangement i regi av UFC i Las Vegas, Nevada, USA 5. februar 2005.
Schönhausen
Schönhausen er et kommune i forvaltningsområdet Stendal i Landkreis Stendal i den tyske delstaten Sachsen-Anhalt. Schönhausen har en utstrekning på 45,75 km² og en befolkning på rundt 2 200 innbyggere.
Schönhausen ligger ved elven Elben helt øst i delstaten ved grensen til Brandenburg.
Esjtaol
Esjtaol (hebraisk: ) er en jødisk bosetning, moshav, i det sentrale Israel. Det befinner seg i Sjefela, nord for Beit Shemesj og 21 km vest for Jerusalem. I 2006 bodde det 876 mennesker i Esjtaol.
Historie
I oldtiden var stedet en by av uviss størrelse, og ifølge Josvas bok ble den tildelt Judas stamme. I henhold til Dommernes bok var det her Samson begynte å profetere «mellom Sora og Esjtaol». Etter sin død i Gaza ble hans legeme fraktet tilbake for å bli gravlagt i sin fars grav «mellom Sora og Esjtaol». Fem speidere fra Sora og Esjtaol ble sendt ut for å finne land som var egnet for Dans stamme.
Tradisjonelt har det i området vært produsert hvete og bygg, og holdt geiter og bikuber. Det er en del oliventrær som vokser i den nordlige delen.
Moderne Esjtaol ble opprettet på et landområde hvor det var to avbefolkede palestinske landsbyer, Ishwa og Islin, etter den arabisk-israelske krig 1948. Ishwa hadde tidligere en befolkning på 468 mennesker i 126 hus og Islin hadde 302 beboere. På slutten av 1870-tallet var Islin ubebodd og i ruiner, og ble antagelig etablert på nytt på begynnelsen av 1900-tallet. Som Islin ble Ishwa avbefolket en gang på 1600-tallet, og bosatt på nytt på slutten av 1800-tallet.
Området var en del av å etablere bosetninger i Jerusalem-korridoren for å skape en sammenhengende blokk mellom kysten og Jerusalem. De første beboerne var jøder fra Jemen som bosatte seg i desember 1949. De arbeidet med regenerering av land og skogplanting. Jødisk Nasjonalfond etablerte en 45 dunam planteskole i Esjtaol for å framstille unge vekster for nyskogen. Senere har bosetningen forgrenet ut i fjærkre og andre landbruksprodukter. Grunnet framgangen i den israelske perioden har bosetningen ved slutten av 1990-tallet absorbert 100 nye familier.
På stedet er det også et verksted for busser som tilhører det statlige busselskap Egged.
Kerberos (måne)
Kerberos (tidligere S/2011 P 1 eller P4) er en av Plutos fem kjente måner. Den ble oppdaget med romteleskopet Hubble av Pluto Companion Search Team under en leting etter planetringer rundt dvergplaneten, kunngjort av Mark Showalter ved SETI den 20. juli 2011.
Månens diameter er anslått til mellom 13 og 34 km, og er lokalisert mellom banene til Nix og Hydra.
Kerberos ble første gang oppdaget på et foto som var tatt med Hubble's Wide Field Camera 3 den 28. juni 2011. Oppdagelsen ble bekreftet av senere bilder tatt med Hubble den 3. juli og 18. juli 2011.
Samir Amin
Samir Amin (født 3. september 1931, død 12. august 2018  ) var en egyptisk politisk forfatter. Han bodde i Dakar i Senegal.
Liv og virke
Amin ble født i Kairo av en egyptisk far og en fransk mor, begge leger. Han vokste opp i Port Said der han gikk på det franske gymnaset, som han forlot i 1947 med artium. Mellom 1947 og 1957 studerte han i Paris og tilegnet seg en diplomgrad i statsvitenskap (1952) før han tok eksamener i statistikk (1956) og økonomi (1957). I selvbiografien Itinéraire intellectuel (1990) skrev han at han for å kunne drive med tilstrekkelig «militant virksomhet» bare kunne avse et minimum av arbeid til forberedelse til universitetseksamener.
I Paris sluttet Amin seg til det franske kommunistpartiet (PCF), men han skulle senere ta avstand fra sovjetisk marxisme og han assosierte seg en periode med maoistiske kretser, og påvirket i noen år også fremtidige ledere av Røde Khmer. Sammen med andre studenter ga han også ut magasinet Étudiants Anticolonialistes. I 1957 leverte han doktoravhandlingen sin, under veiledning av blant andre François Perroux, opprinnelig under tittelen Underutviklingens opphav – kapitalistisk akkumulasjon på verdensnivå, en tittel han senere endret til ''De strukturelle følgene av internasjonal integrasjon av før-kapitalistiske økonomier. En teoretisk studie i mekanismene som skaper såkalte underutviklede økonomier''.
Etter doktoravhandlingen dro Amin tilbake til Kairo, der han mellom 1957 og 1960 ledet Études de l'Organisme de Développement Économique. Deretter forlot Amin Kairo for å jobbe som rådgiver for planleggingsministeriet i Bamako (Mali) mellom 1960 og 1963. I 1963 ble han tilbudt et stipend ved Institut Africain de Développement Économique et de Planification (IDEP). Her jobbet han frem til 1970 samtidig som han var professor ved universitet i Poitiers, Dakar og Paris. I 1970 ble han leder for IDEP, som han ledet frem til 1980. Da forlot Amin IDEP for å ta over ledelsen av Third World Forum i Dakar, der han jobbet siden.
De senere årene har Amin skrevet en rekke bøker og artikler. Han har markert seg som en konsekvent talsperson for den tredje verden. Han var blant annet sterkt kritisk til krigene i Irak og Afghanistan.
Selv om det er forskjeller står Amin for den såkalte avhengighetsteorien som ellers er utviklet av folk som André Gunder Frank og Immanuel Wallerstein. Nøden i den tredje verden har å gjøre med at landene ble tvunget inn i et økonomisk system der de som kolonier, både formelle og reelle sådanne, ble underordnet kolonimaktenes interesser. Spesielt for Amin er teorien om delinking, som innebærer at land i den tredje verden må rive seg løs fra dette avhengighetsforholdet og utvikle økonomien og produksjonsmidlene ut fra egne premisser. Denne teorien har blitt møtt med mye kritikk, men det er også dem som hevder at Kinas økonomiske vekst viser at teorien har mye for seg. Blant tilhengerne er Massachusetts Institute of Technology-professoren Paul Krugman som i en artikkel i The New York Times i 2001 argumenterte for at Amin burde få den såkalte Nobelprisen i økonomi.
De senere årene profilerte han seg som en kritiker av politisk islam, som han mente i realiteten spiller på lag med imperialismen og dermed er et hinder for folkelig frigjøring i den tredje verden.
Han skrev mer enn 30 bøker. Blant de viktigste er Imperialism and Unequal Development, Accumulation on a World Scale, Delinking og Obsolecent Capitalism. På norsk finnes boka Eurosentrismen.
Dwars door Vlaanderen
Dwars door Vlaanderen er et sykkelritt i Flandern, Belgia. Frem til 1999 het konkurransen Dwars door België. Tradisjonelt arrangeres det på en onsdag og er opptakten til den flamske sykkeluken som starter med E3 Prijs Vlaanderen på lørdagen, og avsluttes med Flandern rundt en uke senere. Målgang er alltid i Waregem.
Fra 2017 inngår det i UCI WorldTour-kalenderen.
I 2018 ble rittet flyttet én uke slik at det gikk onsdagen før Flandern rundt.
Solsjøbygda
Solsjøbygda er ei bygd i Orkdal kommune i Trøndelag.
Den har et gårdsbruk som er i drift, og det er 15 fastboende (per januar 2011). I tillegg er det en del hyttebebyggelse i området. Bygda ligger øst i Orkdal kommune, cirka fire kilometer øst for grenda Monset. Solsjøbygda tilhører poststedet Svorkmo.
Vestre Fuglemosen naturreservat
Vestre Fuglemosen naturreservat er et våtmarksområde i Aurskog-Høland kommune som ble vernet i 1981 for å bevare ei større, uberørt nedbørsmyr og et plantegeografisk interessant område. Naturreservatet ble i 2022 utvidet og slått sammen med Vestre Risenhøgda naturreservat, se Vestre Risenhøgda og Fuglemosen naturreservat.
Naturreservatet ligger øst for Skulerudvannet, nær toppen av en slak ås med høyereliggende skogsmark i øst og nord. Terrenget har svak kuppelform og myra er ei hvelvet nedbørsmyr. I kantene er det større, jordvannspåvirkede, fattigmyrområder. De nedbørspregete delene av myra er dominert av myrflatesamfunn med lave tuer, fastmatter, mykmatter og løsbunn. I tuene er lavarter vesentlig mer dominerende enn i de fleste andre myrer som er undersøkt i området. I myrkantene vokser frodige jordvannspåvirkete plantesamfunn.
Området er plantegeografisk interessant, og av særlig interesse er forekomsten av de to kystbundne artene klokkelyng og pors, som vokser sammen med granstarr som har østlig utbredelse.
Myra nås på sti og skogsvei.
Ortilia
Ortilia er en slekt av sommerfugler som tilhører gruppen rutevinger (Melitaeini) i den artsrike familien flikvinger (Nymphalidae). De er stort sett ganske små, brun- eller gulaktige sommerfugler, ofte med mørkt nettmønster på vingene.
Levevis
Rutevingene er ikke spesielt sterke flygere, og de fleste artene er nokså stedbundne med små, lokale kolonier. Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr.
Utbredelse
Slekten er utbredt i den Neotropiske økosonen.
1. Heistad
1. Heistad speidergruppe (grunnlagt 21. juli 1942) er en speidergruppe under Grenland krets av Norges speiderforbund. Gruppa har eget speiderhus i Lundedalen på Heistad i Porsgrunn. Gruppa er en av de største speidergruppene i Grenland.
Historikk
De tyske okkupasjonsmyndighetene i Norge under 2. verdenskrig hadde lagt ned forbud mot enhver form for speidervirksomhet. Likevel ble 1.Heistad stiftet under krigen, og gruppa er den eneste speidergruppa i Norge som i ettertid har fått godkjent sin stiftelse under krigen.
Sankthansaften 1942 ble den 31 år gamle kontorsjefen Finn Gossner oppsøkt av ungdommene Knut Lunde og Jacob Grava. De to hadde hørt at innflytteren på Nedre Lunde hadde vært speider i Oslo og ønsket å kikke i speideralbumene. Gossner fikk vite at flere gutter kunne tenke seg å bli speidere og at han var ønsket som leder.
Torsdag den 21. juli 1942 var troppens seks første medlemmer samlet for første gang, under en gran på toppen av Steinbrekka. Her ble troppen stiftet med Gossner som troppsleder og Sigurd Larsen som troppsassistent. Førerpatruljen Ekorn utgjorde, foruten Knut Lunde og Jacob Grava, Egil Hansen og Kristen Kristensen. Ungdommene måtte ha tillatelse til å være med hjemmefra, ettersom speiding var blitt forbudt året før. Alt på neste møte ble de fremtidige patruljenavnene bestemt: Elg, Bever, Svale og Jerv. Hver uke hele sommeren var det hemmelig speidermøte i Steinbrekka. Opptagelsen foregikk tidlig på høsten på Hvalås, Seivall.
Geir Arild Espnes
Geir Arild Espnes (født 23. november 1957) er en norsk helsepsykolog og politiker (Sp) som fra 2019 er ordfører i Oppdal kommune. Han har vært professor i helsevitenskap ved NTNUs Institutt for samfunnsmedisin og sykepleie i Trondheim og leder for NTNUs senter for helsefremmende forskning.
Utdannelse
Espnes er utdannet befal, sykepleier og markedsøkonom, har hovedfag i psykologi og doktorgrad i helsepsykologi.
Forfatterskap
Han har blant annet skrevet boken Helsepsykologi sammen med Geir Smedslund.
Han har vært medredaktør for Handbook of Salutogenesis på Springer og publisert en rekke artikler.
Akademiske stillinger
Ved NTNU var han instituttstyrer ved Institutt for sosialt arbeid og helsevitenskap fra 2003–2009 og satt samtidig i ledelsen for Fakultet for samfunnsvitenskap og teknologiledelse. Han er fra 2009 leder for NTNU Senter for helsefremmende forskning (NTNU Center for Health Promotion Research og fra 2017 leder for Faggruppe for folkehelse og samfunnsmedisin ved NTNU. Espnes har også vært professor II ved Høgskolen i Sør-Trøndelag.
Forskningsfelter
Espne har blant annet drevet forskning innen idrettspsykologi og på «hjertets psykologi». Han har fra han ble professor i 1999 særlig konsentrert seg om å forske på faktorer som fremmer helse i befolkninger. Han har i mange år samarbeidet med Australian National University, der han var gjesteprofessor ved Research School of Psychology og æresprofessor ved det samme universitetets medisinske fakultet (Medical School). Han samarbeidet også i mange år med forskere ved University of Papua New Guinea, National University of Singapore , hvor han har vært mentor ved oppbygging av en forskningsavdeling, samt en rekke europeiske universiteter, deriblant Det medisinske universitetet i Warszawa og Universidade Nova de Lisboa. Han har vært og er ved inngangen til 2019 gjesteforeleser/gjesteprofessor ved flere universitet, blant annet Stanford University og Harvard University.Espnes har vært sentral i en rekke store nasjonale og internasjonale forskningsprosjekter, eksempelvis INHERIT, og leder Health Promotion Research – An International Forum. Espnes har blant annet vært initiativtakeren til Nasjonalt nettverk for helsefremmende forsking og undervisning og European Forum for Health Promotion Research.
Verv
Espnes har sittet i en rekke nasjonale og internasjonale styrer og råd, som styret for NTNU Samfunnsforsking AS, IUHPE Global Working Group on Salutogenesis (GWGS) og Vetenskapliga Rådet for Centrum för Salutogenes ved University West. Noen av disse rådene og styrene er han per januar 2019 fortsatt medlem av. Han er per januar 2019 mentor ved SUN-senteret ved National University of Singapore, hvor han også er honorary guest professor.
Espnes er medlem av Det Kongelige Norske Videnskapers Selskab (DKNVS).
Politisk virksomhet
Han har sittet i Oppdal kommunestyre i flere perioder. I 2019 ble han valgt til ordfører, som representant for Senterpartiet, med støtte fra Venstre, Kristelig Folkeparti og SV. Espnes er i perioden 2017–2021 Senterpartiets 1. vararepresentant til Stortinget fra Sør-Trøndelag.
Twinklehead
Twinklehead er et norsk pop-band fra Kristiansand. Musikken er lett basert på britisk melodisk 1960- og 70-talls pop/progressiv rock.
Store Rekke naturreservat
Store Rekke naturreservat er et våtmarksområde på Setskog i Aurskog-Høland kommune som ble vernet i 1981 for å bevare et større sammenhengende myrlandskap med varierende myrtyper.
Naturreservatet ligger øst for sjøen Setten i et svært myrrikt, barskogdominert område med rolig topografi.
Området utgjør et myrlandskap med stor variasjon i myrtyper. Mange små flatmyrer og noen få store nedbørsmyrer dekker størst areal. På mindre områder finnes tydelige streng- og høljesystemer. Forsumpete områder med svak helling danner små partier med bakkemyr. I sørligste del av området finnes et slukhøl. Fastmarksøyer og tjern finnes spredt. Området har også meget høy verdi som fuglebiotop.
Ove Sprogøe
Ove Wendelboe Sprogøe Petersen (født 21. desember 1919 i Odense, død 14. september 2004 på Amager) var en av Danmarks mest benyttede skuespillere.
Biografi
Han ble utdannet som skuespiller ved Alliancescenernes elevskole i 1944, og debuterte som Nicolai året etter i Nøddebo Præstegård på Folketeatret i København. Det var også dette teateret han han særlig var knyttet til. Han vant ry og popularitet som en frodig revy- og komedieartist, blant annet med visen om Fandens oldemor. Med årene utviklet han seg – uten å forlate komedien helt – til en betydelig karakterskuespiller, og løste oppgaver som bl.a. Volpone, Mefisto og pastor Manders i Ibsens Gengangere.
I 1945 giftet han seg med Eva Sprogøe, som han fikk tre sønner med, bl.a. sønnen Henning Sprogøe, som også er skuespiller.
Avdrag
Et avdrag er den delen av terminbeløpet som går til nedbetaling av gjeldssaldo. Det er en sum som betales som en del av en større totalsum. Som regel betaler man månedlige avdrag på lån i tillegg til renter, men størrelsen på avdragsdelen vil variere med lånetype, om lånet er tatt opp nylig eller er gammelt og hvor mange år lånet skal tilbakebetales over.
Ove Sprogøe
Biografi
I mange år spilte han sammen med komikeren Dirch Passer. Hans mest kjente roller både i Danmark og utlandet er nok doktor Hansen i Matador og den geniale vaneforbryter Egon Olsen i filmene om Olsen-banden.
Ove Sprogøe medvirket i 145 filmer, hvilket er flere enn noen annen dansk skuespiller. Det er opprettet en dansk minnepris i hans navn som deles ut årlig. Denne kulturprisen heter Ove Sprogøe Prisen.
Avdrag
Avdrag i henhold til lånetype
Man kan også velge et annuitetslån. Da vil terminbeløpet holdes fast, mens forholdet mellom avdraget og rentene man betaler vil endres. I begynnelsen av låneperioden vil en større andel av dette terminbeløpet være renter, mens mot slutten av perioden vil det meste være rent avdrag på lånet.
Jeff Smith
Jeff Smith (født 27. august 1960) er en amerikansk tegneserieskaper. Smith er best kjent for sin serie Bone, som han gav ut selv fra 1991 til 2004. For å gi ut serien, startet han sitt eget forlag, «Cartoon Books», og på dette forlaget gav han ut nesten hele serien. Serien vant en rekke priser, og blir i dag regnet som en moderne tegneserieklassiker.
Smith har også laget serien ''Shazam! The Monster Society of Evil med superhelten Captain Marvel i hovedrollen og science fictionserien RASL''.
Severntunnelen
Severntunnelen (engelsk: Severn Tunnel, walisisk: Twnnel Hafren) er en britisk undersjøisk jernbanetunnel som forbinder South Gloucestershire i England med Monmouthshire sør-Wales. Tunnelen er 7 008 meter lang, og går under Bristolkanalen der elven Severn munner ut. Tunnelen fører dobbelspor, og største stigning er omtrent 1,1 % (11 ‰). Severntunnelen ble bygd av Great Western Railway (GWR) i perioden 1873 til 1886. Den var Storbritannias lengste jernbanetunnel inntil to tunneler på den nye høyhastighetslinjen Channel Tunnel Rail Link åpnet i 2007. Severntunnelen er fortsatt en del av det britiske stamlinjenettet, men er ikke elektrifisert.
Bakgrunn
Tog fra Sør-Wales til England måtte tidligere ta en lang omvei via Gloucester, noe som gjorde at Great Western Railway i samarbeid med Bristol and South Wales Railway opprettet en skipsforbindelse over Bristolkanalen. Fergen kunne imidlertid ikke ta unna godstog, som fortsatt måtte gå via Gloucester. Den raskt økende kullproduksjonen i Sør-Wales i 1860-årene gjorde at behovet for en raskere rute økte. Elven Severn munner ut i Bristolkanalen, og danner et bredt område med tidevannsforskjeller på opptil 15 meter. Øverst er det sandbunn, men lenger ned er det et smalere parti med steinbunn med omkring 2,8 kilometers bredde ved lavvann. John Fowler framsatte et forslag om en bro med seilingshøyde 36,5 meter, og planleggingsarbeidet fikk parlamentets støtte.
Kostnadene ved en bro ble anslått til 1,8 millioner pund. Brofundamentene ville være et hinder for skipstrafikken, og utgjøre en kollisjonsfare ved tåke og dårlig sikt, men byggingen av broen ble startet i 1875 (i 1960 ble broen ødelagt da to oljelektere kolliderte med et brofundament i tett tåke; restene av broen ble revet i 1970). Ingeniøren Charles Richardson presenterte et forslag som innebar en 7 kilometer lang tunnel med stigning 1% under kanalen. Richardson hadde 25 års erfaring med tunnelkonstruksjoner i samarbeid med Isambard Kingdom Brunel, og hans tunnel hadde et kostnadsoverslag på 750 000 pund. En så lang tunnel var aldri blitt konstruert før, og tunnel ble ansett som en risikabel løsning. Den ville imidlertid ikke være til hinder for skipstrafikken. Richardsons forslag fikk støtte fra den anerkjente tunnel-ingeniøren John Hawkshaw, og i 1872 ble prosjektet godkjent av Parlamentet.
Byggingen
Konstruksjonen begynte i 1873 ved å bygge en 61 meter dyp sjakt på walisisk side. Til å begynne med ble tunneldrivingen utført med håndbor, men i 1875 ble trykkluftbor introdusert, noe som økte fremdriften fra 12 fot i døgnet til 50 fot i døgnet. 16. oktober 1879 gjensto omkring 150 meter til gjennomslag mellom to tunnelseksjoner da en stor vannåre ble truffet. Ingen mistet livet, men tunnelen ble helt fylt av vann. Vannet kom ikke fra elven, men var fra en grunnvannskilde med ferskvann, og mengden som strømmet ut var omkring 1,6 millioner liter i timen. Kilden ble døpt «the Great Spring» (den store kilden), og førte til full stopp i tunneldrivingen. Samme år åpnet den enkeltsporede jernbanebroen over Severn. Broen var bygd av selskapet Severn Bridge Railway – et samarbeid mellom GWRs konkurrerenter Midland Railway og Severn and Wye Railway.
Åpningen av broen førte til økt press på tunnelarbeidet, og GWR ga John Hawkshaw stillingen som sjefsingeniør for tunnelen, noe han aksepterte på betingelse av at arbeidet ble ledet av Thomas Walker. To store dampdrevne pumper ble installert, og en tetning ble ved hjelp av dykkere montert i tunnelen på 43 meters dyp. Hjelmdykkerutstyret gjorde at arbeidet under vann var svært risikabelt, men i 1880 ble en ny oppfinnelse brukt for første gang: Henry Fleuss' rebreather. Dette dykkerapparatet gjorde at det ikke lenger var nødvendig for dykkerne å slepe med seg liner og luftslanger, noe som gjorde arbeidet betydelig mindre farefullt. Vanskeligheter med pumpene, og dykkeroperasjonene gjorde at det først i januar 1881 var klart for å fortsette tunneldrivingen. Tunnelens retning ble endret, slik at den gikk under «the Great Spring», noe som medførte at stigningen på walisisk side ble noe steilere (omtrent 1,1 %).
Tunneldrivingsmetode
Tunnelen ble drevet på flere forskjellige steder samtidig ved hjelp av flere sjakter ned til tunnelnivået. Sjaktene var omkring 5 meter i diameter, og var utstyrt med heiser for å ta ut tunnelmasse og frakte arbeiderne opp og ned (senere ble egne ventilasjons- og pumpesjakter konstruert). Selve tunneldrivingen foregikk ved først å sprenge ut en rektangulær profil med omkring 2,5 meters bredde. Denne profilen hadde bunnen omtrent på samme nivå som den ferdige tunnelen, og ble støttet opp med trebjelker. Deretter ble den fulle tunnelprofilen hogd ut og kledd med mursteinskledning. Etter oversvømmelsene fra «the Great Spring» i 1879, ble det benyttet vanntette skott under drivingen for å unngå at hele seksjoner skulle bli fylt med vann dersom en ny vanninntrengning skulle inntreffe. Friskluft ble besørget av store vifter som blåste luft inn gjennom et rørsystem.
Kong Haakon VIIs jubileumsmedalje 1905–1955
Kong Haakon VIIs jubileumsmedalje 1905–1955, også kalt Kongens jubileumsmedalje, er en norsk medalje innstiftet i november 1955 av kong Haakon til minne om femtiårsjubileet for hans tronbestigelse. Medaljen rangerer som nummer 32 i rekken av offisielle norske utmerkelser.
Tildeling
Jubileumsmedaljen ble i hovedsak tildelt medlemmer av kongefamilien, Norges regjering, Stortingets presidentskap, høyesterettsjustitiarius, medlemmer av Det kongelige hoff og personalet ved Det kongelige slott, ledende embetsmenn og militære, samt utenlandske ambassadører og diplomatiske ministre.
Severntunnelen
Tunnelen
Tunnelens totale lengde er 7 008 meter, men bare 3 600 meter av den ligger under Bristolkanalen. Høyden fra skinnene til taket er 6 meter (20 fot), og bredden er 7,9 meter (26 fot). Fra Bristol-siden går den rett fram i 4,8 kilometer (3 miles) før den tar en slakk venstrekurve med radius 2,4 kilometer (1,5 miles). Tunnelen fortsetter deretter i rett linje til tunnelåpningen på walisisk side. Små utvidelser i bredden (tilfluktsrom for jernbanearbeidere) forekommer vekselvis på hver side omtrent hver 20. meter. Den har dobbelsporet jernbane, men er ikke elektrifisert. Hele tunnelen utgjør en blokkseksjon i togfremføringssystemet. Ved begge tunnelåpninger er det bygd opp voller som skal beskytte mot flom. Totalt 76,4 millioner murstein og 36,8 tonn sement ble brukt i byggingen. I 1960-årene ble de dampdrevne vannpumpene erstattet med elektriske. De fuktige forholdene i tunnelen gjør at hyppig vedlikehold og kontroll av det tekniske anlegget er påkrevd.
Kong Haakon VIIs jubileumsmedalje 1905–1955
Tildeling
Blant de som ble tildelt Kong Haakon VIIs jubileumsmedalje 1905-1955 var daværende kronprins Olav og prins Harald. Andre som fikk medaljen var Ingvald Maryllus Emil Smith-Kielland ved Det kongelige hoff, Kornelius Bergsvik og Carl Joachim Hambro d.e..
Utforming
Kong Haakon VIIs jubileumsmedalje 1905-1955 er utformet i sølv og bærer på advers Haakon VIIs portrett sammen med innskriften «Haakon VII Norges konge». Medaljen er utstyrt med kongekrone og er opphengt i et rødt medaljebånd. På medaljebåndet er det festet en spenne i sølv med årstallene «1905–1955».
Severntunnelen
Togulykken i 1991
Om morgenen den 7. desember 1991 kjørte et dieseldrevet «Sprinter»-tog underveis fra Portsmouth til Cardiff inn i bakenden på et hurtigtog fra London til Cardiff i den walisiske delen av tunnelen. 185 mennesker ble skadet – 5 alvorlig, men ingen mistet livet. Den påfølgende undersøkelsen avslørte uregelmessigheter med signalsystemet og sikkerhetssystemet, men kunne ikke stadfeste ulykkesårsaken med sikkerhet.
Cordelia (måne)
Cordelia er en av de innerste kjente månene til planeten Uranus. Den ble oppdaget 20. januar 1986 på bilder tatt av Voyager 2 og gitt den midlertidige betegnelsen S/1986 U 7. Den ble da ikke sett igjen før Hubble-teleskopet observerte den i 1997. Cordelia har fått navn etter den yngste datteren av Lear i William Shakespeares Kong Lear. Den bærer også betegnelsen Uranus VI.
A-VM i ishockey 1978 for menn
Verdensmesterskapet i ishockey i 1978 ble arrangert i Praha i Tsjekkoslovakia 26. april til 14. mai. Åtte lag deltok, det ble først spilt en enkeltserie der alle lagene møttes en gang, deretter møttes de fire beste lagene i en ny runde. Det var det 45. verdensmesterskapet og samtidig var turneringen også det 56. europamesterskapet i ishockey.
Fylkesvei 4808
Fylkesvei 4808 går mellom Nordbøkrysset og Bø i Karmøy.
Frem til 2019 hadde veien betegnelsen fylkesvei 840.
Michael Schenker
Michael Schenker (født 10. januar 1955 i Sarstedt, Tyskland) er en tysk hardrock/heavy metal gitarist. Varemerket hans er den lett gjenkjennelige Gibson, V-gitaren.
Schenker startet sin karriere i Scorpions sammen med broren Rudolf Schenker og var med på deres debutalbum Lonesome Crow (1972), i tillegg er han kreditert som låtskriver på to av sporene på oppfølgeren Fly to the Rainbow (1974). Han vendte tilbake til bandet lenge nok til å bidra musikalsk til tre låter på Lovedrive (1979), men forlot Scorpions igjen før albumet kom ut.
Schenker ble kapret av UFO da deres gitarist Mick Bolton forlot bandet, etter at Scorpions hadde turnert sammen med UFO, og spilte med dem fra og med Phenomenon (1974) til og med liveinnspillingen Strangers in the Night (1979). Han har senere blitt gjenforent med UFO og utgitt tre plater med UFO i perioden 1995-2002. Han har vært tilbudt medlemskap i The Rolling Stones, Aerosmith og Ozzy Osbourne's Band, men avslo disse.
Schenker har fungert som bandleder i MSG, som på de fleste utgivelsene har stått for Michael Schenker Group. Da vokalisten Robin McAuley var med 1987-1992, kalte de seg McAuley Schenker Group. Han har også gitt ut plater med Michael Schenker's Temple of Rock, foruten soloplater og plater fra en rekke samarbeidsprosjekter.
Feedback (zine)
Feedback er ei fanzine/musikkavis utgitt i regi av X Rockeklubb og elever ved Medier og Kommunikasjon på Bodin videregående skole.
Historie
Startet som fanzine/musikkavis for Bodø rockeklubb på 1990-tallet. Her ble det lokale musikkmiljøet beskrevet og kommende artister omtalt. Det kom i alt 8 nummer av Feedback i regi av Bodø Rockeklubb.
Etter å ha vært nedlagt noen år overtok X Rockeklubb ansvaret for Feedback og revitaliserte det med helt ny journalistisk vinkling og design. Første nummer fra X Rockeklubb kom ut i april 2007. Feedback ble relansert av Thomas Litangen, Svein Harald Skjerstad og Audun Selnes. Feedback skriver om aktuelle nyheter og musikalske begivenheter som skjer innad musikkmiljøet i Bodø. Feedback inneholder også som regel et intervju eller to. Gjesteskribenter har vært Bodø-musikkentusiaster som Kristoffer Unstad, Fredrik Bakkemo, Tore Stemland, Bjørn Jervås, Jørgen Nordeng og Tarjei Nordeng. Magasinet kommer ut annen hver måned og selges for en billig penge.
Bergsjø-Hølandselva dyrefredningsområde
Bergsjø-Hølandselva dyrefredningsområde er et våtmarksområde i Aurskog-Høland kommune som ble vernet i 1992 for å bevare det rike fuglelivet og fuglenes livsmiljø i området.
Fuglefredningsområdet omfatter en ca. 2,5 km lang strekning av Hølandselva og Bergsjø med omgivelser, nord for riksvei 125. Berggrunnen består av gneiser som i hovedsak er dekt av marin leire. Hølandselva renner her på en flat elveslette og vår- og høstflom danner en grunn sjø på opptil to km lengde. I Bergsjøområdet finnes soneringer med kratt- og sumpvegetasjon. Her vokser sumpplanter som sjøsivaks og kalmusrot, foruten elvesnelle og kvasstarr. På større dyp vokser undervanns- og flytebladplanter som gul nøkkerose, tusenblad og vanlig tjønnaks.
HGH
Hagfors-Gebhardt-Hickstars, bedre kjent som HGH, er en duo bestående av Håkon Gebhardt (tidligere trommeslager i Motorpsycho) og Martin Hagfors (vokalist i Home Groan og tekstforfatter for band som The National Bank).
Bandet startet som en trio i 1999 med Lars Håvard Haugen (fra Hellbillies) som det tredje medlemmet og med HGH som forkortelsen for det opprinnelige navnet Hagfors-Gebhardt-Haugen. Haugen forsvant fra bandet etter det første albumet, men har etterpå deltatt på enkelte konserter og plateinnspillinger.
Bandet spiller musikk innen alternativ country / americana / bluegrass og kaller selv musikkstilen for trashgrass. Normalt er Hagfors vokalist og gitarist mens Gebhardt spiller banjo, men begge to spiller i tillegg en rekke mer eller mindre tradisjonelle country-instrumenter. Musikken og konsertene er dessuten preget av humor og sære fortellinger og er ofte bygget opp rundt bandets åndelige leder, den myteomspunnede skikkelsen Father Seb.
Arkeologiåret 1926
Arkeologiåret 1926 er en oversikt over blant annet utgravninger, fødte og avdøde personer med tilknytning til arkeologi i 1926.
Mona K. Lalim
Mona K. Lalim (født Karlsrud 1. mai 1954) er en norsk billedkunstner, bosatt på Stabekk i Bærum. Hun er utdannet cand.mag fra Universitetet i Oslo, med mellomfag i kunsthistorie, historie og etnologi (1973–1978).
Mona K. Lalim har hatt en rekke utstillinger i inn og utland, blant annet i Galleri LNM, Kunstnerforbundet, Drammen Museum, Henie Onstad kunstsenter, St. Annan Museet,Tyskland, Trøndelag Senter for Samtidskunst, Luag Museum, USA, Tromsø kunsthall, Galleri Semmingsen, Ålesund og Bærum Kunstforeninger, Museet Midt og Museo Palazzo della Bonifica Pontina i Italia. Hun har flere ganger deltatt på Høstutstillingen og Østlandsutstilingen.
Hennes kunst befinner seg i offentlige og private samlinger som Norsk kulturråd, St. Annan Museet i Tyskland, LUAG Museum, USA, Lehigh University. Kunst på Arbeidsplassen, Feiring klinikken, Bærum kommunes kunstsamling, Eiendomsspar A/S, Hospice Stabekk, Cathinka Gulberg senteret, Lovisenberg Sykehus, Den Nasjonale jury, Hapag- Lloyd og RCCL, Royal Caribbean Cruiselines Kunstsamling.
Hun har hatt tillitsverv i Kunstnernes Hus, Norske Billedkunstnere, BOA, Billedkunstnerne i Oslo og Akershus Østlandsutstillingen, og i Circolo Scandinavium i Roma.
Lalim har mottatt en rekke priser og stipender fra blant annet Billedkunstnernes Vederlagsfond,Statens reise og studiestipend, BKH og Norsk Kulturråd, Den Norske Ambassade i Roma og The Scandinavian American Foundation. I 2008 ble hun tildelt Statens garantiinntekt for kunstnere.
Lalim er medlem av NBK, Norske Billedkunstnere, BOA, LNM Landsforeningen Norske Malere.
Trygve Hirsch
Trygve Patroclus Einarssøn von Hirsch (født 6. november 1912 i Lørenskog, død 9. mars 1992) var en norsk jurist og forfatter.
Han skrev på 1940-tallet en rekke kriminalromaner under pseudonymet Stein Ståle. Døden går på bedehus skrev han sammen med Anton Beinset. Romanen Åndemasken (1943) har blitt stående som en av de store klassikerne innen norsk kriminallitteratur.
Han var sønn av tannlege Einar von Hirsch (1872–1938) og Elise Jacobine Kjoss-Hansen (1872–1957). Eldstebroren Per von Hirsch (1902–1987) ble også jurist og var finansminister i de siste månedene av Quislings regjering. I 1942 giftet Trygve seg med den svenske Margit Kristina Wikland (1918–2007).
Bibliografi
Under pseudonymet Stein Ståle: Med eget navn:
Bøylefoss kraftverk
Nidelven er oppdemmet ved Haugsjådammen og kraftverket utnytter fallet forbi Bøylefoss. Vannet går i tunnel fra dammen mot kraftverket og i rørgate ned til kraftstasjonen.
Bøylefoss er den største av de 15 kraftstasjonene i Arendalsvassdraget og eies av Arendal Fossekompani.
Bøylefoss er et av de eldste kraftverk i vassdraget; det sto ferdig i 1913, og leverte gjennom hele 1900-tallet strøm til to store industribedrifter på Eydehavn, ca. 12 km unna.
Bøylefoss kraftverk ligger nær jernbanen Arendal – Treungen, Treungenbanen, og byggingen av kraftstasjonen ble gjort mulig takket være jernbanen.
Installert effekt er 65 MW fra 8 francisturbiner. Årsproduksjon er 400 GWh.
Fluorescein
Fluorescein er et kraftig fargestoff. Ett gram av fluorescein er tilstrekkelig for å innfarge tre kubikkmeter vann. Den dannede fargen er fluorescerende grønn. Fluorescein anvendes ofte innen mikroskopi for å farge celler.
Léon Jouhaux
Léon Jouhaux (født 1. juli 1879, død 28. april 1954) var en fransk fagforeningsmann.
Jouhaux vokste opp i en forstad til Paris. Hans far var fyrstikkarbeider. Faren ble skadet i sitt arbeid med fosfor, og til slutt helt arbeidsufør. Dette førte til at sønnen ble aktiv i fagforeningen og til slutt leder av Confédération Générale du Travail.
Meroë
Det kusjiske kongedømmet Meroë ga sitt navn øya Meroë som var den moderne regionen Butana, et området grenset opp av Nilen (fra elven Atbara til Khartoum), Atbara, Etiopia og Den blå Nilen. Byen Meroë lå ved ytterkanten av Butana, og det var to andre meroittiske byer i Butana; Musawwarat es-Sufra, og Naqa.
Léon Jouhaux
I mellomkrigstiden deltok Jouhaux i nedrustningsforhandlingene i Folkeforbundet, og arbeidet også med sosiale reformer i Frankrike. Han kom under andre verdenskrig i tysk fangenskap. Etter krigen tapte han kampen mot kommunistene om lederskapet i CGT, og deltok deretter i etableringen av en ikke-kommunistisk fagforening.
Meroë
Stedet for byen Meroë er markert av mer enn to hundre pyramider i tre grupper, skjønt mange av disse er i dag i ruiner. De er identifisert som nubiske pyramider på grunn av deres særskilte størrelse og proporsjoner.
Meroë etterfulgte et eldre etiopisk rike i Napata lengre ned ved Nilen, noe nedenfor 4. katarakt. Det eldre Meroë, Napata i inskripsjonene, var opprinnelig bosatt og sivilisert av egyptere og underlagt Egypt, men ble senere uavhengig og til med utgangspunktet for et egyptisk dynasti, det 25. egyptiske dynasti (707 - 663 f. Kr.), hvor Bibelens Sa’is (Andre Kongebok 17:4) og Tirhaka (Andre Kongebok 19:9) hørte til. Det yngre Meroë beholdt sin uavhengighet da Egypt kom inn under fremmede herskere. Den dronning Kandake, som er omtalt i Apostlenes gjerninger 8:27 var antagelig herskerinne i Meroë.
Historie
Meroë var den sørlige hovedstaden til Napata eller det meroitiske kongedømme som eksisterte i tiden ca. 800 f.Kr. til ca. 350 e.Kr. I henhold til delvis dechiffrerte meroitiske tekster var navnet på byen Medewi. Utgravninger har avdekket bevis på betydningsfulle kusjiske graver av høy rang fra napataiske perioden, ca. 800 f.Kr. til ca. 280 f.Kr., i nærheten av bosetningen kalt for den vestlige gravlund.
Kulturen i Meroë utviklet seg fra 25. egyptiske dynasti som hadde sin opprinnelse i Kusj. Byens betydning økte gradvis fra begynnelsen av den meroitiske perioden, særlig fra styret til Arrakkamani (ca. 280 f.Kr.) da kongelige gravhauger ble overført til Meroë fra Napata (Gebel Barkal).
En berømt episode i de tidligste tradisjoner i Meroë er da Aleksander den store og hans hær skal ha ankommet. I henhold til legenden ble grekerne konfrontert av en påstått genial militær formasjon av hæren til dronning Kandake av Meroë fra toppen av en elefant, og Aleksander fant det best å trekke tilbake sine soldater. Hele fortellingen om konfrontasjonen mellom Aleksander og Kandake synes å være oppdiktet.
Romerrikets erobring av oldtidens Egypt førte til sammenstøt ved grensen og ekspansjon av både Meroë som Roma. Det synes som i stridighetene og konfliktene som fulgte kom ikke Meroë dårligst ut, og herjet selv bosetninger i og nærheten av Aswan, hogde hodet av en statue av keiser Augustus og gravla det under sine tempeltrapper. Striden gikk til og fra inntil i keiser Augustus' tid begge parter møtes på øya Samos hvor det ble inngått en fredsavtale. Meroë kom i gang med et handelsforbindelse med Roma og Middelhavet. Imidlertid begynte Meroë å svinne hen som en maktfaktor på 100- eller 200-tallet e.Kr., utmattet av kriger og av nedgangen i dets tradisjonelle industrier.
Autorickshaw
En autorickshaw eller trehjuling (populært også kalt tuk-tuk, trishaw, autorick, bajaj, mototaxi eller babytaxi) er en motorisert rickshaw (drosje), og er en utbredt form for transport i mange land i Asia, Afrika, Sør-Amerika og noen steder i Europa. Autorickshawen består av en blikk– eller jernramme på tre små hjul (ett foran og to bak), ett sete for sjåføren foran og ett sete med plass til tre passasjerer bak.
Innlandsklima
Kontinentalklima eller innlandsklima er en type klima man vanligvis har i indre områder av store kontinenter på midlere bredder på den nordlige halvkule. Dette er klimagruppe D i Köppens klimaklassifisering. Klimaet har vintertemperaturer som er lave nok til at man kan ha lengre perioder med snø hvert år, og relativt lite nedbør som hovedsakelig kommer om sommeren, selv om østkystområder (hovedsakelig i Nord-Amerika) kan ha mer jevn nedbørsfordeling gjennom året. Bare få områder i Iran nær Tyrkia, og Sentral-Asia har mest nedbør om vinteren, som vanligvis smelter tidlig på våren og gir kortvarige flommer.
Meroë
Historie
Meroë er nevnt kortfattet på 100-tallet e.Kr. i det greske geografiverket Periplus Maris Erythraei:
Sierra Morena
Sierra Morena er en fjellkjede i Spania. Den ligger sør i landet, i den nordlige delen av den autonome regionen Andalucía. Den er om lag 400 km lang i øst-vestlig retning, og danner sørgrensen for den store høysletten Meseta Central, og vannskille mellom elvene Guadiana i nord og Guadalquivir i sør.
Innlandsklima
Disse områdene har vanligvis skog eller sletter med høyt gress som vegetasjon, og inkluderer mange av de mest produktive jordbruksområdene i verden. Alle slike klima har minst tre måneder med middeltemperaturer over 10 ℃ og vintrene har minst en måned med middeltemperatur under −3 ℃.
Autorickshaw
En autorickshaw er å se i filmen The Beach med Leonardo DiCaprio. Ong Bak med Tony Jaa har en biljakt-scene med flere autorickshawer. Autorickshawer har også en rolle i PlayStation 2-spillet Stuntman. Under finalen i Miss Universe 2005 i Bangkok ble Nancy O'Dell fraktet på scenen i en autorickshaw.
Sierra Morena
Fjellkjeden ble dannet ved landheving som følge av at den afrikanske jordplaten flyttet seg nordover. Den er ikke så høy som Sierra Nevada eller Pyreneene, den høyeste toppen er Bañuela som er 1 330 meter over havet.
Det er forekomster av bly, sølv, kvikksølv og andre metaller i fjellene, noen av disse har vært utnyttet siden forhistorisk tid.
Det er flere nasjonalparker i Sierra Morena, den mest kjente er Sierra Madrona.
Innlandsklima
De fleste områdene tilhører fuktig kontinentalklima med kodene Dfa, Dwa (kalde og tørre vintre, lange varme somre) eller Dfb og Dwb (kalde vintre og lange, milde somre med enten nedbør jevnt fordelt gjennom året (DfB) eller tørre vintre (Dwb)).